เรื่องร้องเรียน: เหมือนนํ้าในคลองจะดำเกือบๆเน่าอีกแล้ว วันก่อนนู้นสีขาวทั้งคลองไม่รู้เกี่ยวกันไหม รบกวนหน่อยครับพอทำอะไรได้ไหม
การดำเนินการของเจ้าหน้าที่: สำนักงานเขตภาษีเจริญขอเรียนให้ทราบว่าในวันและเวลาดังกล่าว สำนักการระบายน้ำลดระดับน้ำภายในคลองเพื่อเตรียมความพร้อมในการรองรับน้ำฝนส่งผลให้ระดับน้ำในคลองมีระดับต่ำและน้ำในคลองมีสีดังภาพถ่ายที่ปรากฎ อย่างไรก็ดีเพื่อเป็นการบรรเทาความเดือดร้อนของประชาชนสำนักงานเขตภาษีเจริญได้จัดเจ้าหน้าที่ในการเปิดทางน้ำไหลและเก็บผักตบชวาภายในคลองให้น้ำมีสภาพที่ดีขึ้น
ความเห็นของผู้แจ้ง: ขอบคุณครับ ที่แจ้งไปเพราะว่า ช่วงนี้ คลองโดนย้อมเป็นสีขาวบ่อยมากเลยครับ มีบ้านไหนเทอะไรลงท่อรึเปล่าก็ไม่ทราบก็เลยแจ้งไปครับ  ขอบคุณมากครับ
พื้นที่: แขวงบางหว้า เขตภาษีเจริญ กรุงเทพมหานคร